L 101/126 Jurnalul Oficial al Uniunii Europene 15.4.2011 DECIZIA COMISIEI din 14 aprilie 2011 privind membrii grupului consultativ pentru lanțul alimentar, sănătatea animală și sănătatea plantelor instituit prin Decizia 2004/613/CE (2011/242/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Decizia 2004/613/CE a Comisiei din 6 august 2004 privind crearea grupului consultativ pentru lanţul alimentar, sănătatea animală și sănătatea plantelor ('), în special articolul 3, întrucât: (1) Prin Decizia 2004/613/CE a fost instituit un grup consultativ pentru lanţul alimentar, sănătatea animală şi sănătatea plantelor de la data de 25 august 2004. Acest grup este consultat de Comisie cu privire la programul său de lucru referitor la siguranța produselor alimentare şi a hranei pentru animale, etichetarea și prezentarea produselor alimentare şi a hranei pentru animale, alimentația umană în raport cu legislația din domeniul alimentar, sănătatea și bunăstarea animalelor şi sănătatea plantelor și, de asemenea, cu privire la orice măsuri pe care Comisia trebuie să le adopte sau să le propună în aceste domenii. (2)  În temeiul articolului 3 alineatul (3) din Decizia 2004/613/CE, Comisia selectează organisme europene reprezentative care îndeplinesc cel mai bine criteriile menționate la articolul 3 alineatul (1) din decizia respectivă și care au răspuns la invitația de manifestare a interesului. (3) Comisia a selectat inițial 36 de membri ai grupului consultativ. Lista membrilor inițiali a fost publicată în Jurnalul Oficial al Uniunii Europene în 2005 (2). () JO L 275, 25.8.2004, p. 17. () JO C 97, 21.4.2005, p. 2. (4) Comisia a decis în prezent să extindă componenţa grupului consultativ, în special pentru a include anumite sectoare care nu sunt reprezentate. În urma unei invitații de manifestare a interesului, au fost selectate 9 organisme suplimentare. (5) Toţi membrii grupului consultativ au același statut. (6)  Este adecvată confirmarea celor 36 de membri actuali ai grupului consultativ și, în plus, desemnarea celor 9 membri nou selectați, ADOPTĂ PREZENTA DECIZIE: Articolul 1 Comisia confirmă ca membri ai grupului consultativ pentru lanțul alimentar, sănătatea animală şi sănătatea plantelor orga- nismele europene incluse în lista din partea A a anexei şi, în plus, desemnează ca membri ai acestui grup consultativ orga- nismele europene incluse în lista din partea B a anexei. Articolul 2 Prezenta decizie intră în vigoare la data publicării în Jurnalul Oficial al Uniunii Europene. Adoptată la Bruxelles, 14 aprilie 2011. Pentru Comisie Președintele JosE Manuel BARROSO